Luka Modric: Kbirt wisq biex nerġa' mmur nilgħab ma' Tottenham Il-player ta' nofs il-ground ta' Real Madrid Luka Modric xejjen kull spekulazzjoni li huwa jista' jerġa' jilgħab ma' Tottenham Hotspur. "Issa kbirt wisq biex nirritorna ma' Tottenham," beda biex qal Modric. "Għad fadalli sena kuntratt ma' Real Madrid, imbagħad naraw minn hemm," kompla l-plejer ta' 35 sena. Modric qal li mhux qed jaħseb ħafna fejn jista' jmur bħal-lum sena hekk kif qed jikkonċentra fuq dan l-istaġun. Huwa ilu jilgħab mal-Merengues sa mis-sena 2012 fejn skorja 16-il gowl f'237 partita. Hu libes ukoll il-flokkijiet ta' Tottenham, Dinamo Zagreb u Inter Zapresic.